title: Komisijas Īstenošanas regula (ES) 2015/1473 (2015. gada 26. augusts), ar ko 235. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Al-Qaida tīklu

text:
               28.8.2015

               LV

               Eiropas Savienības Oficiālais Vēstnesis

               L 225/5

         KOMISIJAS ĪSTENOŠANAS REGULA (ES) 2015/1473
   (2015. gada 26. augusts),
   ar ko 235. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Al-Qaida tīklu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Al-Qaida tīklu (1), un jo īpaši tās 7. panta 1. punkta a) apakšpunktu un 7.a panta 5. punktu,
   tā kā:

               (1)

               Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.

               (2)

               Apvienoto Nāciju Organizācijas Drošības padomes (ANO DP) Sankciju komiteja 2015. gada 17. augustā nolēma grozīt divus ierakstus to personu, grupu un organizāciju sarakstā, uz kurām būtu jāattiecina līdzekļu un saimniecisko resursu iesaldēšana. Turklāt ANO DP Sankciju komiteja 2015. gada 18. augustā nolēma svītrot vienu fizisku personu no minētā saraksta.

               (3)

               Tādēļ attiecīgi būtu jāatjaunina Regulas (EK) Nr. 881/2002 I pielikums.

               (4)

               Lai nodrošinātu šajā regulā paredzēto pasākumu efektivitāti, šai regulai būtu jāstājas spēkā nekavējoties,

         IR PIEŅĒMUSI ŠO REGULU.
   1. pants
   Regulas (EK) Nr. 881/2002 I pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 26. augustā

            Komisijas

            un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 139, 29.5.2002., 9. lpp.

      PIELIKUMS
      Regulas (EK) Nr. 881/2002 I pielikumu groza šādi:

                  1)

                  sadaļā “Fiziskās personas” groza šādus ierakstus:

                              a)

                              ierakstu: “Maxamed Cabdullaah

                                    Ciise
                                 , (alias a) Maxamed Cabdullaahi Ciise, b) Maxammed Cabdullaahi, c) Cabdullah Mayamed Ciise. Adrese: Somālija. Dzimšanas datums: 8.10.1974. Dzimšanas vieta: Kismaayo, Somālija. Valstspiederība: Somālijas. Valsts identifikācijas numurs: PX910063D (Apvienotās Karalistes identifikācijas numurs). Papildu informācija: kopš 2009. gada aprīļa pēc pārvešanas no Apvienotās Karalistes atrodas Somālijā. Regulas 2.a panta 4. punkta b) apakšpunktā noteiktā diena: 12.11.2003.” sadaļā “Fiziskās personas” aizstāj ar šādu:
                              “Maxamed Cabdullaah

                                    Ciise
                                  (alias a) Maxamed Cabdullaahi Ciise, b) Maxammed Cabdullaahi, c) Cabdullah Mayamed Ciise). Adrese: Somālija. Dzimšanas datums: 8.10.1974. Dzimšanas vieta: Kismaayo, Somālija. Valstspiederība: Somālijas. Papildu informācija: kopš 2009. gada aprīļa pēc pārvešanas no Apvienotās Karalistes atrodas Somālijā. Regulas 2.a panta 4. punkta b) apakšpunktā noteiktais paziņošanas datums: 12.11.2003.”;

                              b)

                              ierakstu: “Abd Al Wahab

                                    Abd Al Hafiz
                                  (alias a) Ferdjani Mouloud, b) Mourad, c) Rabah Di Roma, d) Abdel Wahab Abdelhafid, e) Said). Dzimšanas datums: a) 7.9.1967., b) 30.10.1968. Dzimšanas vieta: a) Alžīra, Alžīrija; b) Alžīrija. Papildu informācija: a) Itālijas iestādes izsniegušas apcietināšanas orderi; b) kopš 2009. gada jūnija Itālijas iestādes viņu uzskata par personu, kas izvairās no tiesas. Regulas 2.a panta 4. punkta b) apakšpunktā minētais datums: 17.3.2004.” sadaļā “Fiziskās personas” aizstāj ar šādu:
                              “Abd Al Wahab

                                    Abd Al Hafiz
                                  (alias a) Mouloud Ferdjani, b) Abdelwahab Abdelhafid, c) Abdel Wahab Abdelhafid, d) Abdewahab Abdel Hafid, e) Abedel Wahad Abdelhafio, f) Abdelouahab Abdelhafid, g) Mourad, h) Said, i) Rabah Di Roma). Dzimšanas datums: 7.9.1967., b) 30.10.1968. Dzimšanas vieta: a) Alžīra, Alžīrija; b) Alžīrija, c) El Harrach, Alžīrija. Valstspiederība: Alžīrijas pases Nr.: 3525282 (Alžīrijas numurs. Izdota ar vārdu Abdelouahab Abdelhafid). Papildu informācija: fotogrāfija ir pieejama iekļaušanai Interpola un ANO Drošības padomes īpašajā paziņojumā. Regulas 2.a panta 4. punkta b) apakšpunktā noteiktais paziņošanas datums: 17.3.2004.”;

                  2)

                  sadaļā “Fiziskās personas” svītro šādu ierakstu:
                  “Al Sayyid Ahmed Fathi Hussein

                        Eliwah
                      (alias a) Al Sayyid Ahmed Fathi Hussein Eliwa, b) Al Sayyid Ahmed Fathi Hussein Alaiwah, c) Al Sayyid Ahmed Fathi Hussein Elaiwa, d) Al Sayyid Ahmed Fathi Hussein Ilewah, e) Al Sayyid Ahmed Fathi Hussein Alaywah, f) El Sayed Ahmad Fathi Hussein Elaiwa, g) Hatim, h) Hisham, i) Abu Umar, j) El-Sayed Ilawah). Dzimšanas datums: a) 30.7.1964., b) 30.1.1964., c) 3.7.1954. Adrese: Apvienotā Karaliste. Dzimšanas vieta: Sueca, Ēģipte. Valstspiederība: Ēģiptes. Pases Nr.: RP0185179 (Apvienotās Karalistes pase, izdota Al-Sayyid Ilewah11.9.2001. un derīga līdz 11.9.2011.). Papildu informācija: a) tēva vārds ir Fathi Hussein Elaiwa, b) Egyptian Islamic Jihad loceklis. 2.a panta 4. punkta b) apakšpunktā minētais paziņošanas datums: 29.9.2005.”


title: Komisijas Īstenošanas regula (ES) Nr. 896/2011 ( 2011. gada 2. septembris ) par atsevišķu preču klasifikāciju kombinētajā nomenklatūrā

text:
               8.9.2011

               LV

               Eiropas Savienības Oficiālais Vēstnesis

               L 231/7

         KOMISIJAS ĪSTENOŠANAS REGULA (ES) Nr. 896/2011
   (2011. gada 2. septembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam

               (4)

               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar minētās tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 2. septembrī

            Komisijas un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  OV L 302, 19.10.1992., 1. lpp.

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                  Gaismu atstarojošas lentas, kas paredzētas piestiprināšanai uz aizsargapģērba vai formastērpa, izmantojot termoplastisku līmējošu slāni.
                  Izstrādājuma biezums ir 140–155 μm (neskaitot papīra aizsargslāni), un tas sastāv no šādiem slāņiem:

                              —

                              60–70 μm stikla mikrolodītēm ar metalizētu spoguļvirsmu, kuras saistītas ar butadiēna-akrilnitrila kopolimēra elastomēru (šā elastomēra slāņa biezums ir 15-20 μm),

                              —

                              80–85 μm termoplastiska poliestera līmējošā slāņa un

                              —

                              papīra aizsargslāņa, ko pirms lietošanas noņem.

                        Izstrādājums ir atsevišķu slokšņu veidā vai ruļļos.

                  4008 21 90

                  Klasifikācija noteikta, ievērojot 1., 3.b un 6. vispārīgo kombinētās nomenklatūras interpretācijas noteikumu, 40. nodaļas 1. un 9. piezīmi un KN kodu 4008, 4008 21 un 4008 21 90 aprakstu.
                  Izstrādājums sastāv no vairākiem komponentu slāņiem, tāpēc tas klasificējams pēc materiāliem, kas nosaka tā pamatīpašības.
                  Stikla mikrolodītēm ir svarīga nozīme atstarošanas procesā, bet klasificēšana pozīcijā 7018 pie stikla mikrolodītēm nav iespējama elastomēra dominējošās nozīmes dēļ, jo tas notur stikla mikrolodītes noteiktā stāvoklī.
                  Lai gan poliestera slānis ir pats biezākais, klasificēšana pozīcijā 3920 pie loksnēm no termoplastiskajiem polimēru materiāliem nav iespējama elastomēra dēļ, kurā stikla mikrolodītes iestrādātas, jo tas ir vissvarīgākais komponents stikla mikrolodīšu saistīšanai un attiecīgi nosaka šā izstrādājuma atstarojošās īpašības.
                  Tā kā elastomērs piešķir izstrādājumam pamatīpašības, tad saskaņā ar 3.b vispārīgo interpretācijas noteikumu tas ir klasificējams pozīcijā 4008 pie plātnēm, loksnēm, sloksnēm no vulkanizēta kaučuka, izņemot cieto kaučuku.


title: Komisijas Īstenošanas regula (ES) Nr. 784/2011 ( 2011. gada 5. augusts ) par avansa maksājumiem no 2011. gada 16. oktobra no tiešajiem maksājumiem, kas uzskaitīti I pielikumā Padomes Regulai (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem

text:
               6.8.2011

               LV

               Eiropas Savienības Oficiālais Vēstnesis

               L 203/9

         KOMISIJAS ĪSTENOŠANAS REGULA (ES) Nr. 784/2011
   (2011. gada 5. augusts)
   par avansa maksājumiem no 2011. gada 16. oktobra no tiešajiem maksājumiem, kas uzskaitīti I pielikumā Padomes Regulai (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem
   EIROPAS KOMISIJA,
   ņemot vērā Līgumu par Eiropas Savienības darbību,
   Ņemot vērā Padomes 2009. gada 19. janvāra Regulu (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr. 1290/2005, (EK) Nr. 247/2006, (EK) Nr. 378/2007 un atceļ Regulu (EK) Nr. 1782/2003 (1), un jo īpaši tās 29. panta 4. punkta a) apakšpunktu,
   tā kā:

               (1)

               Regulas (EK) Nr. 73/2009 29. panta 2. punkts paredz, ka tās I pielikumā uzskaitītie atbalsta shēmu maksājumi jāizmaksā no 1. decembra līdz nākamā kalendārā gada 30. jūnijam. Tomēr atbilstīgi minētās regulas 29. panta 4. punkta a) apakšpunktam Komisija var paredzēt avansa maksājumus.

               (2)

               2011. gadā nelabvēlīgi laika apstākļi Eiropā – ļoti skarba ziema un vēls pavasaris, kam sekoja pārmērīgs sausums un augsta gaisa temperatūra – ir radījuši ievērojamus zaudējumus augkopības un lopbarības ražošanas nozarē. Tā rezultātā lauksaimnieki, jo īpaši liellopu audzētāji, ir piedzīvojuši nopietnas finansiālas grūtības. Šīs grūtības vēl vairāk saasina pašreizējā finanšu krīze, kā dēļ daudzi zemnieki saskārušies ar nopietnām maksātspējas problēmām. Šī jau tā sarežģītajā situācijā ir vēl vairāk sarežģījusies, palielinoties E.coli baktērijas izplatības ietekmei uz tirgiem, kā rezultātā piedzīvots ievērojams augļu un dārzeņu pieprasījuma un cenu kritums. Lai mēģinātu uzlabot šo sarežģīto situāciju, ir lietderīgi atļaut lauksaimniekiem saņemt avansa maksājumus, kuru apmērs ir līdz 50 % no atbalsta shēmām, kas uzskaitītas Regulas (EK) Nr. 73/2009 I pielikumā. Attiecībā uz liellopu un teļa gaļas maksājumiem, kuri paredzēti Regulas (EK) Nr. 73/2009 IV sadaļas 1. nodaļas 11. iedaļā, dalībvalstīm būtu arī jāļauj palielināt avansa maksājumus līdz pat 80 % no maksājuma summas, kā minēts Komisijas Regulas (EK) Nr. 1121/2009 (2) 82. pantā.

               (3)

               Lai nodrošinātu to, ka avansa maksājumi tiek iegrāmatoti attiecībā uz 2012. budžeta gadu, tie būtu jāizmaksā no 2011. gada 16. oktobra. Tomēr pareizas finanšu pārvaldības labad pirms avansu izmaksāšanas būtu jāveic vajadzīgās atbilstības nosacījumu pārbaudes atbilstīgi Regulas (EK) Nr. 73/2009 29. panta 3. punktam.

               (4)

               Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,

         IR PIEŅĒMUSI ŠO REGULU.
   1. pants
   Dalībvalstis, sākot no 2011. gada 16. oktobra, var lauksaimniekiem izmaksāt avansa maksājumus līdz pat 50 % no tiešajiem maksājumiem, kas uzskaitīti Regulas (EK) Nr. 73/2009 I pielikumā attiecībā uz pieteikumiem, kas iesniegti 2011. gadā, ja ir izdarīta atbilstības nosacījumu pārbaude saskaņā ar Regulas (EK) Nr. 73/2009 20. pantu.
   Attiecībā uz liellopu un teļa gaļas maksājumiem, kuri paredzēti Regulas (EK) Nr. 73/2009 IV sadaļas 1. nodaļas 11. iedaļā, dalībvalstīm ir atļauts palielināt pirmajā daļā minēto summu līdz pat 80 %.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 5. augustā

            Komisijas vārdā –

            priekšsēdētājs

         José Manuel BARROSO

      (1)  OV L 30, 31.1.2009., 16. lpp.

      (2)  OV L 316, 2.12.2009., 27. lpp.


title: Komisijas Īstenošanas regula (ES) Nr. 12/2013 ( 2013. gada 10. janvāris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               11.1.2013

               LV

               Eiropas Savienības Oficiālais Vēstnesis

               L 7/3

         KOMISIJAS ĪSTENOŠANAS REGULA (ES) Nr. 12/2013
   (2013. gada 10. janvāris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 10. janvārī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  IL

                  51,1

                  MA

                  58,1

                  TN

                  81,0

                  TR

                  109,6

                  ZZ

                  75,0

                  0707 00 05

                  TR

                  151,3

                  ZZ

                  151,3

                  0709 91 00

                  EG

                  158,2

                  ZZ

                  158,2

                  0709 93 10

                  MA

                  102,7

                  TR

                  143,7

                  ZZ

                  123,2

                  0805 10 20

                  EG

                  60,2

                  MA

                  61,6

                  TR

                  68,7

                  ZA

                  103,7

                  ZZ

                  73,6

                  0805 20 10

                  MA

                  92,4

                  ZZ

                  92,4

                  0805 20 30, 0805 20 50, 0805 20 70, 0805 20 90

                  IL

                  91,3

                  TR

                  92,1

                  ZZ

                  91,7

                  0805 50 10

                  TR

                  86,0

                  ZZ

                  86,0

                  0808 10 80

                  BA

                  47,0

                  CA

                  164,3

                  CN

                  85,1

                  MK

                  32,8

                  US

                  193,4

                  ZZ

                  104,5

                  0808 30 90

                  CN

                  50,7

                  US

                  141,5

                  ZZ

                  96,1

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 707/2012 ( 2012. gada 1. augusts ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               2.8.2012

               LV

               Eiropas Savienības Oficiālais Vēstnesis

               L 206/9

         KOMISIJAS ĪSTENOŠANAS REGULA (ES) Nr. 707/2012
   (2012. gada 1. augusts),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 1. augustā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MK

                  58,9

                  TR

                  55,3

                  XS

                  32,3

                  ZZ

                  48,8

                  0707 00 05

                  MK

                  53,8

                  TR

                  100,7

                  ZZ

                  77,3

                  0709 93 10

                  TR

                  107,5

                  ZZ

                  107,5

                  0805 50 10

                  AR

                  92,1

                  TR

                  91,0

                  UY

                  96,7

                  ZA

                  101,9

                  ZZ

                  95,4

                  0806 10 10

                  EG

                  227,2

                  IL

                  176,8

                  IN

                  210,3

                  MA

                  251,0

                  MX

                  301,8

                  TR

                  146,5

                  ZZ

                  218,9

                  0808 10 80

                  AR

                  187,9

                  BR

                  91,9

                  CL

                  115,4

                  NZ

                  129,0

                  US

                  181,3

                  ZA

                  114,5

                  ZZ

                  136,7

                  0808 30 90

                  AR

                  200,3

                  CL

                  135,9

                  ZA

                  117,3

                  ZZ

                  151,2

                  0809 29 00

                  TR

                  397,6

                  ZZ

                  397,6

                  0809 30

                  TR

                  167,9

                  ZZ

                  167,9

                  0809 40 05

                  BA

                  62,1

                  IL

                  60,5

                  ZZ

                  61,3

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 569/2011 ( 2011. gada 15. jūnijs ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               16.6.2011

               LV

               Eiropas Savienības Oficiālais Vēstnesis

               L 158/29

         KOMISIJAS ĪSTENOŠANAS REGULA (ES) Nr. 569/2011
   (2011. gada 15. jūnijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2007. gada 21. decembra Regulu (EK) Nr. 1580/2007, ar ko nosaka Regulu (EK) Nr. 2200/96, (EK) Nr. 2201/96 un (EK) Nr. 1182/2007 īstenošanas noteikumus augļu un dārzeņu nozarē (2), un jo īpaši tās 138. panta 1. punktu,
   tā kā:
   Regulā (EK) Nr. 1580/2007, piemērojot Urugvajas kārtas daudzpusējo tirdzniecības sarunu iznākumus, paredzēti kritēriji, pēc kuriem Komisija nosaka standarta importa vērtības minētās regulas XV pielikuma A daļā norādītajiem produktiem no trešām valstīm un laika periodiem,
   IR PIEŅĒMUSI ŠO REGULU.
   1. pants
   Standarta importa vērtības, kas paredzētas Regulas (EK) Nr. 1580/2007 138. pantā, ir tādas, kā norādīts šīs regulas pielikumā.
   2. pants
   Šī regula stājas spēkā 2011. gada 16. jūnijā.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 15. jūnijā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 350, 31.12.2007., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta ievešanas vērtība

                  0702 00 00

                  MA

                  90,3

                  MK

                  31,8

                  TR

                  93,0

                  ZZ

                  71,7

                  0707 00 05

                  TR

                  112,2

                  ZZ

                  112,2

                  0709 90 70

                  TR

                  117,4

                  ZZ

                  117,4

                  0805 50 10

                  AR

                  74,7

                  CL

                  79,9

                  TR

                  63,4

                  ZA

                  98,2

                  ZZ

                  79,1

                  0808 10 80

                  AR

                  107,8

                  BR

                  74,6

                  CL

                  95,6

                  CN

                  99,6

                  NZ

                  114,6

                  US

                  178,7

                  UY

                  57,7

                  ZA

                  99,5

                  ZZ

                  103,5

                  0809 10 00

                  TR

                  166,5

                  ZZ

                  166,5

                  0809 20 95

                  TR

                  409,3

                  XS

                  175,4

                  ZZ

                  292,4

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “citas izcelsmes vietas”.


title: Padomes Īstenošanas regula (ES) Nr. 38/2011 ( 2011. gada 18. janvāris ), ar ko groza Regulu (EK) Nr. 1292/2007, ar ko piemēro galīgu antidempinga maksājumu Indijas izcelsmes polietilēntereftalāta ( PET ) plēves importam

text:
               20.1.2011

               LV

               Eiropas Savienības Oficiālais Vēstnesis

               L 15/1

         PADOMES ĪSTENOŠANAS REGULA (ES) Nr. 38/2011
   (2011. gada 18. janvāris),
   ar ko groza Regulu (EK) Nr. 1292/2007, ar ko piemēro galīgu antidempinga maksājumu Indijas izcelsmes polietilēntereftalāta (PET) plēves importam
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EK) Nr. 1225/2009 (2009. gada 30. novembris) par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 9. panta 4. punktu un 11. panta 3., 5. un 6. punktu,
   ņemot vērā priekšlikumu, ko Eiropas Komisija (“Komisija”) iesniedza pēc apspriešanās ar padomdevēju komiteju,
   tā kā:
   A.   PROCEDŪRA

   1.   Iepriekšējās izmeklēšanas un spēkā esošie antidempinga pasākumi

               (1)

               Padome 2001. gada augustā ar Regulu (EK) Nr. 1676/2001 (2) piemēroja galīgo antidempinga maksājumu polietilēntereftalāta (PET) plēves importam, kuras izcelsme cita starpā ir Indijā. Pasākums bija procentuālais antidempinga maksājums no 0 % līdz 62,6 % apmērā, ko piemēroja importam no atsevišķi minētiem ražotājiem eksportētājiem, bet importam no visiem pārējiem uzņēmumiem piemēroja atlikušo maksājuma likmi 53,3 % apmērā.

               (2)

               Padome 2006. gada martā ar Regulu (EK) Nr. 366/2006 (3) grozīja ar Regulu (EK) Nr. 1676/2001 noteiktos pasākumus. Piemērotais antidempinga maksājums bija no 0 % līdz 18 %, ņemot vērā galīgo kompensācijas maksājumu termiņa beigu pārskatīšanā konstatētos faktus (Padomes Regula (EK) Nr. 367/2006 (4)).

               (3)

               Pēc starpposma pārskatīšanas, kuru veica attiecībā uz Indijas PET plēves ražotāja Garware Polyester Limited subsidēšanu, Padome 2006. gada augustā ar Regulu (EK) Nr. 1288/2006 (5) grozīja galīgo antidempinga maksājumu, kas ar Regulu (EK) Nr. 1676/2001 bija noteikts minētajam uzņēmumam.

               (4)

               Pēc jauna ražotāja eksportētāja lūguma Padome 2006. gada septembrī ar Regulu (EK) Nr. 1424/2006 (6) grozīja Regulu (EK) Nr. 1676/2001 attiecībā uz vienu Indijas eksportētāju. Ar grozīto regulu attiecīgajam uzņēmumam noteica dempinga starpību 15,5 % apmērā un antidempinga maksājuma likmi 3,5 % apmērā, ņemot vērā uzņēmuma eksporta subsīdiju starpību, kas noskaidrota antisubsidēšanas izmeklēšanā, kuras rezultātā pieņēma Regulu (EK) Nr. 367/2006. Uzņēmumam nebija noteikts individuāls kompensācijas maksājums, tāpēc tam piemēroja visiem pārējiem uzņēmumiem paredzēto maksājuma likmi.

               (5)

               Padome 2007. gada novembrī ar Regulu (EK) Nr. 1292/2007 (7) pēc termiņa beigu pārskatīšanas piemēroja galīgo antidempinga maksājumu Indijas izcelsmes PET plēves importam saskaņā ar pamatregulas 11. panta 2. punktu. Ar to pašu regulu saskaņā ar pamatregulas 11. panta 3. punktu izbeidza daļēju starpposma pārskatīšanu, kas attiecās tikai uz viena Indijas ražotāja eksportētāja dempinga pārbaudi.

               (6)

               Pēc daļējas starpposma pārskatīšanas, kuru Komisija pēc savas iniciatīvas sāka attiecībā uz piecu Indijas PET plēves ražotāju subsidēšanu, Padome 2009. gada janvārī ar Regulu (EK) Nr. 15/2009 (8) grozīja galīgos antidempinga maksājumus, ko ar Regulu (EK) Nr. 1292/2007 noteica šiem uzņēmumiem, un galīgos kompensācijas maksājumus, ko ar Regulu (EK) Nr. 367/2006 noteica šiem uzņēmumiem.

               (7)

               Ar Regulu (EK) Nr. 1292/2007 šie pasākumi tika attiecināti arī uz Brazīliju un Izraēlu, taču uz dažiem uzņēmumiem tie neattiecās. Jaunākie grozījumi Regulā (EK) Nr. 1292/2007 tika izdarīti ar Padomes Regulu (ES) Nr. 806/2010 (9).

               (8)

               Uz pieprasījuma iesniedzēju, kurš pieprasīja šo starpposma pārskatīšanu – Garware Polyester Limited, patlaban attiecas galīgais antidempinga maksājums 14,7 % apmērā.

         2.   Spēkā esošie kompensācijas pasākumi

               (9)

               Jānorāda arī, ka, pamatojoties uz Regulu (EK) Nr. 15/2009, uz Garware Polyester Limited attiecas kompensācijas maksājums 5,4 % apmērā.

         3.   Daļējas starpposma pārskatīšanas pieprasījums

               (10)

               Komisija 2009. gada augustā atbilstīgi pamatregulas 11. panta 3. punktam saņēma pieprasījumu veikt daļēju starpposma pārskatīšanu. Garware Polyester Limited, ražotājs eksportētājs no Indijas (“Garware” jeb “pieprasījuma iesniedzējs”), iesniedza pieprasījumu, kas attiecās tikai uz dempinga pārbaudi. Pieprasījumā tā iesniedzējs apgalvoja, ka apstākļi, pamatojoties uz kuriem bija noteikti pasākumi, ir mainījušies un ka šīs pārmaiņas ir ilglaicīgas. Pieprasījuma iesniedzējs sniedza pirmšķietamus pierādījumus tam, ka pasākuma turpmāka piemērošana pašreizējā līmenī, lai neitralizētu dempingu, vairs nav nepieciešama.

         4.   Pārskatīšanas sākšana

               (11)

               Apspriedusies ar padomdevēju komiteju un konstatējusi, ka ir pietiekami daudz pierādījumu tam, lai pamatotu daļējas starpposma pārskatīšanas sākšanu, Komisija, 2009. gada 1. decembrī publicējot paziņojumu par pārskatīšanas sākšanu Eiropas Savienības Oficiālajā Vēstnesī
                   (10), saskaņā ar pamatregulas 11. panta 3. punktu sāka daļēju starpposma pārskatīšanu, kas attiecās tikai uz dempinga pārbaudi attiecībā uz pieprasījuma iesniedzēju.

               (12)

               Atkarībā no pārskatīšanas konstatējumiem daļējas starpposma pārskatīšanas izmeklēšanā bija arī jānovērtē, vai jāgroza maksājuma likme, ko patlaban piemēro attiecīgā ražojuma importam, ko veic attiecīgās valsts ražotāji eksportētāji, kuri nav atsevišķi norādīti Regulas (EK) Nr. 1292/2007 2. panta 2. punktā, t. i., antidempinga maksājuma likme, kas jāpiemēro “visiem pārējiem uzņēmumiem” Indijā.

         5.   Izmeklēšana

               (13)

               Izmeklēšana attiecībā uz dempinga apjomu aptvēra laikposmu no 2008. gada 1. oktobra līdz 2009. gada 30. septembrim (“pārskatīšanas izmeklēšanas periods” jeb “PIP”).

               (14)

               Par daļējas starpposma pārskatīšanas izmeklēšanas sākšanu Komisija oficiāli paziņoja pieprasījuma iesniedzējam, eksportētājvalsts iestādēm un Savienības ražošanas nozarei. Ieinteresētajām personām bija dota iespēja rakstiski darīt zināmu savu viedokli un tikt uzklausītām.

               (15)

               Lai iegūtu izmeklēšanai vajadzīgo informāciju,, Komisija nosūtīja anketu pieprasījuma iesniedzējam un šim nolūkam noteiktajā termiņā saņēma atbildi.

               (16)

               Komisija ieguva un pārbaudīja visu informāciju, ko tā uzskatīja par vajadzīgu dempinga noteikšanai. Tika veikts pārbaudes apmeklējums pieprasījuma iesniedzēja telpās.

         B.   ATTIECĪGAIS RAŽOJUMS UN LĪDZĪGAIS RAŽOJUMS

   1.   Attiecīgais ražojums

               (17)

               Ražojums, uz kuru attiecas šī pārskatīšana, ir ražojums, kas noteikts Regulā (EK) Nr. 1292/2007, ar ko nosaka spēkā esošos pasākumus, proti, Indijas izcelsmes polietilēntereftalāta (PET) plēve, kuru patlaban klasificē ar KN kodiem ex 3920 62 19 un ex 3920 62 90.

         2.   Līdzīgais ražojums

               (18)

               Šajā, tāpat kā iepriekšējās izmeklēšanās, tika noskaidrots, ka Indijā ražotajai PET plēvei, kas tiek eksportēta uz Savienību, PET plēvei, kas tiek ražota un pārdota Indijas iekšzemes tirgū, kā arī PET plēvei, ko Savienības ražotāji ražo un pārdod ES, ir vienas un tās pašas fizikālās un ķīmiskās pamatīpašības un viens un tas pats pamatlietojums.

               (19)

               Tāpēc pamatregulas 1. panta 4. punkta nozīmē šie ražojumi ir uzskatāmi par līdzīgiem ražojumiem.

         C.   DEMPINGS

   a)   Normālā vērtība

               (20)

               Saskaņā ar pamatregulas 2. panta 2. punktu Komisija vispirms pārbaudīja, vai pieprasījuma iesniedzēja veiktie līdzīgā ražojuma pārdošanas apjomi neatkarīgiem pircējiem iekšzemes tirgū bija reprezentatīvi, t. i., vai šādas pārdošanas kopējais apjoms bija vismaz 5 % no attiecīgā eksporta pārdošanas kopējā apjoma uz Savienību.

               (21)

               Pēc tam Komisija noteica tos līdzīgā ražojuma veidus, ko uzņēmums pārdeva iekšzemes tirgū un kuri bija identiski vai tieši salīdzināmi ar eksportam uz Savienību pārdotajiem veidiem.

               (22)

               Pēc tam tika pārbaudīts, vai pieprasījuma iesniedzēja veiktie pārdošanas apjomi iekšzemes tirgū bija reprezentatīvi attiecībā uz katru ražojuma veidu, t. i., vai katra ražojumu veida iekšzemes tirgū pārdotais apjoms bijis vismaz 5 % no tā paša ražojumu veida eksportam uz Savienību pārdotā apjoma. Pēc tam attiecībā uz reprezentatīvos daudzumos pārdotajiem ražojuma veidiem tika pārbaudīts, vai šādi pārdevumi ir veikti parastā tirdzniecības apritē saskaņā ar pamatregulas 2. panta 4. punktu.

               (23)

               Tika veikta pārbaude, lai noteiktu, vai katra ražojuma veida reprezentatīvo pārdošanas apjomu iekšzemes tirgū var uzskatīt par tādu, kas pārdots parastā tirdzniecības apritē, proti, nosakot ar nesaistītiem pircējiem veikto attiecīgā veida rentablo pārdošanas darījumu īpatsvaru. Visos gadījumos, kad konkrētais ražojuma veids iekšzemes tirgū tika pārdots pietiekamā daudzumā un parastā tirdzniecības apritē, normālo vērtību noteica, balstoties uz faktisko cenu iekšzemes tirgū, kuru aprēķina kā vidējo svērto cenu no visiem attiecīgā veida pārdošanas apjomiem iekšzemes tirgū pārskatīšanas izmeklēšanas periodā.

               (24)

               Attiecībā uz pārējiem ražojumu veidiem, kuru pārdošanas apjomi iekšzemes tirgū nebija reprezentatīvi vai nebija veikti parastā tirdzniecības apritē, normālo vērtību noteica atbilstīgi pamatregulas 2. panta 3. punktam. Normālo vērtību noteica, eksportēto veidu ražošanas izdevumiem, kurus vajadzības gadījumā pielāgoja, pieskaitot samērīgus procentus par pārdošanas, vispārīgajiem un administratīvajiem izdevumiem un samērīgu peļņas normu, izmantojot faktiskos datus par līdzīgā ražojuma ražošanu un pārdošanu parastā tirdzniecības apritē, ko veic izmeklēšanai pakļautais ražotājs eksportētājs, saskaņā ar pamatregulas 2. panta 6. punkta pirmo teikumu.

         b)   Eksporta cena

               (25)

               Indijas ražotājs eksportētājs, kas sadarbojās, visus eksportam uz Savienību pārdotos apjomus pārdeva tieši neatkarīgiem pircējiem, tāpēc saskaņā ar pamatregulas 2. panta 8. punktu eksporta cenu noteica, pamatojoties uz faktiski samaksāto vai maksājamo cenu par attiecīgo ražojumu.

         c)   Salīdzinājums

               (26)

               Vidējās svērtās normālās vērtības un vidējās svērtās eksporta cenas salīdzinājumu veica, pamatojoties uz ražotāja cenām un tajā pašā tirdzniecības līmenī. Lai nodrošinātu taisnīgu normālās vērtības un eksporta cenas salīdzinājumu, atbilstīgi pamatregulas 2. panta 10. punktam ņēma vērā atšķirības faktoros, par kuriem bija pierādīts, ka tie ietekmē cenas un to salīdzināmību. Šajā nolūkā pēc vajadzības un pamatotos gadījumos veica atbilstošus pielāgojumus, lai ņemtu vērā atšķirīgās transporta, apdrošināšanas, kravas apstrādes, iekraušanas izmaksas un palīgizmaksas, komisijas maksas, finanšu izmaksas un iepakojuma izmaksas, ko bija samaksājis pieprasījuma iesniedzējs.

         d)   Dempinga starpība

               (27)

               Kā paredzēts pamatregulas 2. panta 11. punktā, katra ražojuma veida vidējo svērto normālo vērtību salīdzināja ar attiecīgā ražojuma atbilstošā veida vidējo svērto eksporta cenu. Šis salīdzinājums neliecināja par to ka pastāv dempings.

         D.   APSTĀKĻU MAIŅAS ILGLAICĪGUMS

               (28)

               Saskaņā ar pamatregulas 11. panta 3. punktu tika arī pārbaudīts, vai varētu pamatoti uzskatīt, ka apstākļu maiņa ir ilglaicīga.

               (29)

               Saistībā ar šo izmeklēšanā noskaidroja, ka pēc iepriekšējās izmeklēšanas, t. i., pēc 5. apsvērumā minētās termiņa beigu pārskatīšanas, Garware ir būtiski mainījis ražošanas procesu un tehnoloģiju. Uzņēmums galvenās izejvielas dimetiltereftalāta (DMT) vietā sāka izmantot attīrītu tereftālskābi (PTA). Minētās termiņa beigu pārskatīšanas izmeklēšanas periodā Garware bija vienīgais Indijas ražotājs eksportētājs, kurš joprojām izmantoja veco, uz DMT balstīto tehnoloģiju. Pateicoties šai tehnoloģijas maiņai un ieguldījumiem jaunā čipu izgatavošanas ražotnē būtiski samazinājās ražošanas izmaksas laikposmā no iepriekšējās termiņa beigu pārskatīšanas līdz pašreizējai pārskatīšanai. Šī izmaksu samazināšana tieši ietekmē dempinga starpību. Tāpēc šo apstākļu maiņu var uzskatīt par ilglaicīgu.

               (30)

               Turklāt jānorāda, ka negatīva bija indikatīvā dempinga starpība, kas aprēķināta attiecībā uz pārdošanas apjomiem, ko pārskatīšanas izmeklēšanas periodā uz trešām valstīm bija eksportējis pieprasījuma iesniedzējs. Šie pārdošanas apjomi bija vairākas reizes lielāki nekā eksportam uz Savienību pārdotie apjomi.

               (31)

               Tāpēc tika uzskatīts, ka diez vai apstākļi, kas bija izraisījuši šīs starpposma pārskatīšanas sākšanu, tuvākajā nākotnē varētu mainīties tā, ka tas ietekmētu starpposma pārskatīšanas konstatējumus. Tādējādi tika secināts, ka apstākļu maiņa uzskatāma par ilglaicīgu un pasākums pašreizējā līmenī vairs nav jāpiemēro.

         E.   ANTIDEMPINGA PASĀKUMI

               (32)

               Ņemot vērā šīs pārskatīšanas izmeklēšanas rezultātus, antidempinga maksājums, kas piemērojams Garware veiktajam attiecīgā ražojuma importam, jānosaka 0 % apmērā.

               (33)

               Saskaņā ar pamatregulas 14. panta 1. punktu un Padomes Regulas (EK) Nr. 597/2009 (11) 24. panta 1. punkta otro daļu nevienu ražojumu nepakļauj abiem – gan antidempinga, gan kompensācijas maksājumiem, lai risinātu vienu un to pašu situāciju, kas izriet no dempinga veikšanas vai eksporta subsidēšanas. Atbilstoši 9. apsvērumā minētajam pieprasījuma iesniedzējam piemēro kompensācijas maksājumu. Tā kā antidempinga maksājums, kas pieprasījuma iesniedzējam noteikts saistībā ar attiecīgo ražojumu, ir 0 %, tad šajā gadījumā šāda situācija nepastāv.

               (34)

               Ieinteresētās personas tika informētas par būtiskajiem faktiem un apsvērumiem, pamatojoties uz kuriem bija plānots ierosināt grozīt pieprasījuma iesniedzējam piemērojamo maksājuma likmi, un tām tika dota iespēja izteikt piezīmes. Piezīmes netika saņemtas,

         IR PIEŅĒMUSI ŠO REGULU.
   1. pants
   Regulas (EK) Nr. 1292/2007 2. panta 2. punkta tabulā ierakstu attiecībā uz Garware Polyester Limited aizstāj ar šādu ierakstu:

                  “Garware Polyester Limited, Garware House, 50-A, Swami Nityanand Marg, Vile Parle (East), Mumbai 400 057, Indija

                  0,0

                  A028”

   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 18. janvārī

            Padomes vārdā –

            priekšsēdētājs

         G. MATOLCSY

      (1)  OV L 343, 22.12.2009., 51. lpp.

      (2)  OV L 227, 23.8.2001., 1. lpp.

      (3)  OV L 68, 8.3.2006., 6. lpp.

      (4)  OV L 68, 8.3.2006., 15. lpp.

      (5)  OV L 236, 31.8.2006., 1. lpp.

      (6)  OV L 270, 29.9.2006., 1. lpp.

      (7)  OV L 288, 6.11.2007., 1. lpp.

      (8)  OV L 6, 10.1.2009., 1. lpp.

      (9)  OV L 242, 15.9.2010., 6. lpp.

      (10)  OV C 291, 1.12.2009., 28. lpp.

      (11)  OV L 188, 18.7.2009., 93. lpp.


title: Komisijas Īstenošanas regula (ES) Nr. 354/2013 ( 2013. gada 18. aprīlis ) par tādu biocīdu izmaiņām, kas atļauti saskaņā ar Eiropas Parlamenta un Padomes Regulu (ES) Nr. 528/2012  Dokuments attiecas uz EEZ

text:
               19.4.2013

               LV

               Eiropas Savienības Oficiālais Vēstnesis

               L 109/4

         KOMISIJAS ĪSTENOŠANAS REGULA (ES) Nr. 354/2013
   (2013. gada 18. aprīlis)
   par tādu biocīdu izmaiņām, kas atļauti saskaņā ar Eiropas Parlamenta un Padomes Regulu (ES) Nr. 528/2012
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 51. pantu,
   tā kā:

               (1)

               Lai nodrošinātu saskaņotu pieeju, ir lietderīgi pieņemt noteikumus par biocīdu izmaiņām attiecībā uz informāciju, kas iesniegta saistībā ar tādu biocīdu un biocīdu saimju atļaujas vai reģistrācijas sākotnējo pieteikumu, kuri atļauti vai reģistrēti saskaņā ar Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (2) un ar Regulu (ES) Nr. 528/2012.

               (2)

               Ierosinātās biocīdu izmaiņas būtu jāiedala dažādās kategorijās, ņemot vērā to, cik lielā mērā tās rada vajadzību atkārtoti novērtēt risku cilvēka vai dzīvnieku veselībai vai videi un biocīda vai biocīdu saimes iedarbīgumu. Ir lietderīgi noteikt kritērijus, kas jāizmanto biocīda izmaiņu iedalīšanai vienā no kategorijām, kuras minētas Regulas (ES) Nr. 528/2012 50. panta 3. punktā.

               (3)

               Lai sekmētu prognozējamību, Eiropas Ķīmisko vielu aģentūrai (turpmāk “aģentūra”) būtu jāsniedz atzinumi par biocīdu izmaiņu klasificēšanu. Aģentūrai būtu jāizdod arī pamatnostādnes ar sīku informāciju par dažādajām izmaiņu kategorijām. Minētās pamatnostādnes būtu regulāri jāatjaunina, ņemot vērā zinātnes un tehnikas attīstību.

               (4)

               Ir jāprecizē procedūra, kuras gaitā tiks pieņemts Komisijas lēmums saskaņā ar Regulas (ES) Nr. 528/2012 50. panta 2. punkta pirmo daļu un, attiecīgā gadījumā, tās 44. panta 5. punktu.

               (5)

               Lai samazinātu iespējamo pieteikumu kopskaitu un dotu dalībvalstīm, aģentūrai un Komisijai iespēju pievērsties tām izmaiņām, kuras patiešām ietekmē biocīdu īpašības, būtu jāizveido ikgadējas ziņošanas sistēma, kas attiektos uz konkrētām administratīvām izmaiņām. Par šādām izmaiņām nebūtu vajadzīga iepriekšēja vienošanās, un tās būtu jāpaziņo divpadsmit mēnešu laikā pēc to ieviešanas. Tomēr ikgadējās ziņošanas sistēmai nebūtu jāattiecas uz cita veida administratīvajām izmaiņām, kuru tūlītēja paziņošana un iepriekšēja pārbaude ir vajadzīga attiecīgā biocīda pastāvīgas uzraudzības nolūkos.

               (6)

               Katra izmaiņa būtu jāiesniedz atsevišķi. Tomēr dažos gadījumos būtu jāatļauj izmaiņu grupēšana, lai atvieglinātu izmaiņu pārskatīšanu un mazinātu administratīvo slogu.

               (7)

               Lai stiprinātu sadarbību starp dalībvalstīm un dotu iespēju izšķirt domstarpības konkrētu izmaiņu novērtēšanā, būtu jāievieš noteikumi par to, kādus uzdevumus pilda ar Regulu (ES) Nr. 528/2012 izveidotā koordinācijas grupa.

               (8)

               Šajā regulā būtu jāprecizē, kad atļaujas turētājam ir atļauts ieviest konkrētas izmaiņas, jo šāds precizējums ir būtisks ekonomikas dalībniekiem.

               (9)

               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

         IR PIEŅĒMUSI ŠO REGULU.
   I   NODAĻA

      VISPĀRĪGI NOTEIKUMI

   1. pants
   Priekšmets
   Šajā regulā ir izklāstīti noteikumi, kas attiecas uz biocīdu izmaiņām, kuras vēlas ieviest saskaņā ar Regulas (ES) Nr. 528/2012 50. panta 2. punktu un kuras attiecas uz jebkādu informāciju, kas iesniegta saistībā ar biocīdu vai biocīdu saimju atļaujas sākotnējo pieteikumu saskaņā ar Direktīvu 98/8/EK un Regulu (ES) Nr. 528/2012 (turpmāk “biocīdu izmaiņas”).
   2. pants
   Biocīdu izmaiņu klasificēšana
   1.   Biocīdu izmaiņas klasificē saskaņā ar šīs regulas pielikumā noteiktajiem kritērijiem. Pielikuma tabulās ir norādītas konkrētas izmaiņu kategorijas.
   2.   Atļaujas turētājs var pieprasīt aģentūrai sniegt atzinumu par to, kā saskaņā ar šīs regulas pielikumā noteiktajiem kritērijiem ir klasificējamas izmaiņas, kas minētā pielikuma tabulās nav iekļautas.
   Atzinumu sniedz 45 dienu laikā pēc pieprasījuma saņemšanas un Regulas (ES) Nr. 528/2012 80. panta 1. punkta a) apakšpunktā minētās maksas samaksāšanas.
   Aģentūra publisko atzinumu pēc tam, kad no tā ir dzēsta visa informācija, kas satur komercnoslēpumu.
   3. pants
   Klasificēšanas pamatnostādnes
   1.   Pēc apspriešanās ar dalībvalstīm, Komisiju un ieinteresētajām personām aģentūra izstrādā pamatnostādnes, kurās ir sīka informācija par dažādajām biocīdu izmaiņu kategorijām.
   2.   Minētās pamatnostādnes regulāri atjaunina, ņemot vērā atzinumus, kas izdoti saskaņā ar 2. panta 2. punktu, dalībvalstu sniegto informāciju, kā arī zinātnes un tehnikas attīstību.
   4. pants
   Izmaiņu grupēšana
   1.   Ja vēlas ieviest vairākas biocīdu izmaiņas, par katru iecerēto izmaiņu iesniedz atsevišķu paziņojumu vai pieteikumu.
   2.   Atkāpjoties no 1. punkta, piemēro šādus noteikumus:

               a)

               vienots paziņojums var aptvert vairākas ierosinātas administratīvas izmaiņas, kas vienā un tādā pašā veidā ietekmē dažādus biocīdus;

               b)

               vienots paziņojums var aptvert vairākas ierosinātas administratīvas izmaiņas, kas ietekmē vienu un to pašu biocīdu;

               c)

               vienots pieteikums var aptvert vairākas ierosinātas viena un tā paša biocīda izmaiņas turpmāk norādītajos gadījumos:

                           1)

                           viena no ierosinātajām izmaiņām grupā ir būtiska izmaiņa attiecībā uz biocīdu, visas pārējās ierosinātās izmaiņas grupā tieši izriet no minētās izmaiņas;

                           2)

                           viena no ierosinātajām izmaiņām grupā ir nebūtiska izmaiņa, visas pārējās ierosinātās izmaiņas grupā tieši izriet no minētās izmaiņas;

                           3)

                           visas izmaiņas grupā tieši izriet no biocīda sastāvā esošas(-u) aktīvās(-o) vielas(-u) vai neaktīvās(-o) vielas(-u) vai paša biocīda jaunas klasifikācijas;

                           4)

                           visas izmaiņas grupā tieši izriet no īpaša atļaujas nosacījuma;

               d)

               vienots pieteikums var aptvert vairākas ierosinātās izmaiņas, ja dalībvalsts, kas novērtē pieteikumu saskaņā ar 7. panta 4. punktu vai 8. panta 4. punktu, vai – ja izmaiņas attiecas uz Savienības atļauju – aģentūra apstiprina, ka ir praktiski iespējams minētās izmaiņas izskatīt tajā pašā procedūrā.

         Pirmās daļas c) un d) apakšpunktā minētos vienotos pieteikumus sagatavo saskaņā ar 7. vai 12. pantu, ja vismaz viena no ierosinātajām izmaiņām ir biocīda nebūtiska izmaiņa un neviena no ierosinātajām izmaiņām nav biocīda būtiska izmaiņa, un saskaņā ar 8. vai 13. pantu, ja vismaz viena no ierosinātajām izmaiņām ir biocīda būtiska izmaiņa.
   5. pants
   Prasības attiecībā uz informāciju
   Pieteikums, kas iesniegts saskaņā ar Regulas (ES) Nr. 528/2012 50. panta 2. punktu, satur turpmāk norādītos elementus.

               1.

               Aizpildīta attiecīgā pieteikuma veidlapa, kura pieejama Biocīdu reģistrā un kurā norādīts:

                           a)

                           saraksts ar visām atļaujām, ko ietekmē ierosinātā(-ās) izmaiņa(-as);

                           b)

                           saraksts, kurā iekļautas visas dalībvalstis, kurās biocīds ir atļauts un iecerēts ieviest izmaiņas (turpmāk “attiecīgās dalībvalstis”);

                           c)

                           attiecībā uz biocīdiem, kam izdota valsts atļauja, – dalībvalsts, kura novērtējusi biocīda atļaujas sākotnējo pieteikumu, vai, ja izmaiņas nav iecerēts ieviest minētajā dalībvalstī, dalībvalsts, kuru izvēlējies pieteikuma iesniedzējs, un rakstisks apliecinājums, ka minētā dalībvalsts piekrīt būt par atsauces dalībvalsti (turpmāk “atsauces dalībvalsts”);

                           d)

                           attiecībā uz tādu biocīdu būtiskām izmaiņām, kam izdota Savienības atļauja, – dalībvalsts, kura novērtējusi biocīda atļaujas sākotnējo pieteikumu, vai, ja izmaiņas nav iecerēts ieviest minētajā dalībvalstī, dalībvalsts, kuru izvēlējies pieteikuma iesniedzējs, un rakstisks apliecinājums, ka minētā dalībvalsts piekrīt novērtēt izmaiņu pieteikumu;

                           e)

                           attiecīgā gadījumā – biocīda raksturojuma pārskatītā kopsavilkuma projekts, kas sagatavots:

                                       1)

                                       visu attiecīgo dalībvalstu oficiālajā(-ās) valodā(-ās), ja biocīdiem izdota valsts atļauja;

                                       2)

                                       vienā no Savienības oficiālajām valodām, kurai būtisku izmaiņu gadījumā jābūt valodai, ko pieteikuma iesniegšanas laikā piekritusi lietot c) apakšpunktā minētā dalībvalsts, ja biocīdiem izdota Savienības atļauja.

               2.

               Visu prasīto izmaiņu apraksts.

               3.

               Ja izmaiņas ir cēlonis vai sekas citām izmaiņām tās pašas atļaujas nosacījumos, apraksts par saistību starp šīm izmaiņām.

               4.

               Visi attiecīgie apliecinošie dokumenti, ar kuriem pierāda, ka ierosinātajām izmaiņām nebūs negatīvas ietekmes uz secinājumiem, kādi iepriekš izdarīti par atbilstību Regulas (ES) Nr. 528/2012 19. vai 25. pantā izklāstītajiem nosacījumiem.

               5.

               Attiecīgā gadījumā atzinums, ko aģentūra izdevusi saskaņā ar šīs regulas 3. pantu.

         II   NODAĻA

      DALĪBVALSTU ATĻAUTU BIOCĪDU IZMAIŅAS

   6. pants
   Administratīvu biocīda izmaiņu paziņošanas procedūra
   1.   Atļaujas turētājs vai viņa pārstāvis vienlaikus visām attiecīgajām dalībvalstīm iesniedz paziņojumu, kas atbilst 5. pantam, un katrā no minētajām dalībvalstīm nokārto maksu, kas maksājama saskaņā ar Regulas (ES) Nr. 528/2012 80. panta 2. punktu.
   2.   Neatkarīgi no otrās daļas paziņojumu iesniedz divpadsmit mēnešu laikā pēc izmaiņu ieviešanas.
   Paziņojumu par izmaiņām, kas minētas šīs regulas pielikuma 1. sadaļas 1. iedaļā, iesniedz pirms izmaiņu ieviešanas.
   3.   Ja viena no attiecīgajām dalībvalstīm nepiekrīt izmaiņām vai nav samaksāta attiecīgā maksa, minētā dalībvalsts 30 dienu laikā pēc paziņojuma saņemšanas informē atļaujas turētāju vai viņa pārstāvi un citas attiecīgās dalībvalstis par to, ka izmaiņas ir noraidītas, un par noraidījuma iemesliem.
   Ja 30 dienu laikā pēc paziņojuma saņemšanas attiecīgā dalībvalsts nav izteikusies, ka nepiekrīt, tiek uzskatīts, ka minētā dalībvalsts izmaiņām ir piekritusi.
   4.   Katra attiecīgā dalībvalsts, kas nav noraidījusi izmaiņas saskaņā ar 3. punktu, attiecīgā gadījumā groza biocīda atļauju atbilstoši izmaiņām, par kurām panākta vienošanās.
   7. pants
   Procedūra attiecībā uz nebūtiskām biocīdu izmaiņām
   1.   Atļaujas turētājs vai viņa pārstāvis vienlaikus visām attiecīgajām dalībvalstīm iesniedz pieteikumu, kas atbilst 5. pantam.
   2.   Katra attiecīgā dalībvalsts informē pieteikuma iesniedzēju par maksu, kas maksājama saskaņā ar Regulas (ES) Nr. 528/2012 80. panta 2. punktu. Ja pieteikuma iesniedzējs maksu 30 dienu laikā nesamaksā, attiecīgā dalībvalsts noraida pieteikumu un par to informē pieteikuma iesniedzēju un citas attiecīgās dalībvalstis. Pēc maksas saņemšanas attiecīgā dalībvalsts pieņem pieteikumu un par to informē pieteikuma iesniedzēju, un norāda pieņemšanas datumu.
   3.   Atsauces dalībvalsts validē pieteikumu 30 dienu laikā pēc tā pieņemšanas, ja tas atbilst 5. pantā noteiktajām prasībām, un par to informē pieteikuma iesniedzēju un attiecīgās dalībvalstis.
   Kas attiecas uz pirmajā daļā minēto validāciju, atsauces dalībvalsts neveic iesniegto datu vai pamatojumu kvalitātes vai atbilstības novērtēšanu.
   Ja atsauces dalībvalsts uzskata, ka pieteikums ir nepilnīgs, tā informē pieteikuma iesniedzēju par to, kāda papildinformācija ir vajadzīga, lai pieteikums būtu uzskatāms par pilnīgu, un nosaka pieņemamu termiņu šīs informācijas iesniegšanai. Parasti minētais termiņš nepārsniedz 45 dienas.
   Atsauces dalībvalsts 30 dienu laikā pēc papildinformācijas saņemšanas validē pieteikumu, ja iesniegtā papildinformācija ir pietiekama, lai pieteikums varētu atbilst 5. pantā noteiktajām prasībām.
   Atsauces dalībvalsts noraida pieteikumu, ja tā iesniedzējs nesniedz prasīto informāciju noteiktajā termiņā, un par noraidījumu informē pieteikuma iesniedzēju un attiecīgās dalībvalstis.
   4.   Atsauces dalībvalsts 90 dienu laikā pēc pieteikuma validācijas novērtē pieteikumu un sagatavo novērtējuma ziņojumu, un nosūta attiecīgajām dalībvalstīm un pieteikuma iesniedzējam savu novērtējuma ziņojumu un, attiecīgā gadījumā, biocīda raksturojuma pārskatīto kopsavilkumu.
   5.   Ja tiek konstatēts, ka novērtēšanai ir vajadzīga papildinformācija, atsauces dalībvalsts lūdz pieteikuma iesniedzēju noteiktā termiņā sniegt šādu informāciju. Periodu, kas minēts 4. punktā, aptur no pieprasījuma nosūtīšanas datuma līdz informācijas saņemšanas datumam. Pieteikuma iesniedzējam noteiktais kopējais termiņš nedrīkst pārsniegt 45 dienas, ja vien to neattaisno pieprasīto datu veids vai ārkārtēji apstākļi.
   Atsauces dalībvalsts noraida pieteikumu, ja tā iesniedzējs nesniedz prasīto informāciju noteiktajā termiņā, un par noraidījumu informē pieteikuma iesniedzēju un attiecīgās dalībvalstis.
   6.   Ja 45 dienu laikā pēc novērtējuma ziņojuma un, attiecīgā gadījumā, biocīda raksturojuma pārskatītā kopsavilkuma saņemšanas attiecīgās dalībvalstis saskaņā ar 10. pantu neizsakās, ka nepiekrīt, tiek uzskatīts, ka minētās dalībvalstis ir piekritušas novērtējuma ziņojuma secinājumiem un, attiecīgā gadījumā, biocīda raksturojuma pārskatītajam kopsavilkumam.
   7.   Atsauces dalībvalsts 30 dienu laikā pēc vienošanās panākšanas informē pieteikuma iesniedzēju par vienošanos un dara to pieejamu Regulas (ES) Nr. 528/2012 71. pantā minētajā Biocīdu reģistrā. Atsauces dalībvalsts un katra attiecīgā dalībvalsts attiecīgā gadījumā groza biocīda atļaujas atbilstoši izmaiņām, par kurām panākta vienošanās.
   8. pants
   Procedūra attiecībā uz būtiskām biocīdu izmaiņām
   1.   Atļaujas turētājs vai viņa pārstāvis vienlaikus visām attiecīgajām dalībvalstīm iesniedz pieteikumu, kas atbilst 5. pantam.
   2.   Katra attiecīgā dalībvalsts informē pieteikuma iesniedzēju par maksu, kas maksājama saskaņā ar Regulas (ES) Nr. 528/2012 80. panta 2. punktu. Ja pieteikuma iesniedzējs maksu 30 dienu laikā nesamaksā, attiecīgā dalībvalsts noraida pieteikumu un par to informē pieteikuma iesniedzēju un citas attiecīgās dalībvalstis. Pēc maksas saņemšanas attiecīgā dalībvalsts pieņem pieteikumu un par to informē pieteikuma iesniedzēju, un norāda pieņemšanas datumu.
   3.   Atsauces dalībvalsts validē pieteikumu 30 dienu laikā pēc tā pieņemšanas, ja tas atbilst 5. pantā noteiktajām prasībām, un par to attiecīgi informē pieteikuma iesniedzēju un attiecīgās dalībvalstis.
   Kas attiecas uz pirmajā daļā minēto validāciju, atsauces dalībvalsts neveic iesniegto datu vai pamatojumu kvalitātes vai atbilstības novērtēšanu.
   Ja atsauces dalībvalsts uzskata, ka pieteikums ir nepilnīgs, tā informē pieteikuma iesniedzēju par to, kāda papildinformācija ir vajadzīga, lai validētu pieteikumu, un nosaka pieņemamu termiņu minētās informācijas iesniegšanai. Parasti minētais termiņš nepārsniedz 90 dienas.
   Atsauces dalībvalsts 30 dienu laikā pēc papildinformācijas saņemšanas validē pieteikumu, ja tā konstatē, ka iesniegtā papildinformācija ir pietiekama, lai pieteikums varētu atbilst 5. pantā noteiktajām prasībām.
   Atsauces dalībvalsts noraida pieteikumu, ja tā iesniedzējs nesniedz prasīto informāciju noteiktajā termiņā, un par noraidījumu informē pieteikuma iesniedzēju un attiecīgās dalībvalstis.
   4.   Atsauces dalībvalsts 180 dienu laikā pēc pieteikuma validācijas novērtē pieteikumu un sagatavo novērtējuma ziņojumu, un nosūta attiecīgajām dalībvalstīm un pieteikuma iesniedzējam savu novērtējuma ziņojumu un, attiecīgā gadījumā, biocīda raksturojuma pārskatīto kopsavilkumu.
   5.   Ja tiek konstatēts, ka novērtēšanai ir vajadzīga papildinformācija, atsauces dalībvalsts lūdz pieteikuma iesniedzēju noteiktā termiņā sniegt šādu informāciju. Periodu, kas minēts 4. punktā, aptur no pieprasījuma nosūtīšanas datuma līdz informācijas saņemšanas datumam. Pieteikuma iesniedzējam noteiktais kopējais termiņš nedrīkst pārsniegt 90 dienas, ja vien to neattaisno pieprasīto datu veids vai ārkārtēji apstākļi.
   Atsauces dalībvalsts noraida pieteikumu, ja tā iesniedzējs nesniedz prasīto informāciju noteiktajā termiņā, un par noraidījumu informē pieteikuma iesniedzēju un attiecīgās dalībvalstis.
   6.   Ja 90 dienu laikā pēc novērtējuma ziņojuma un, attiecīgā gadījumā, biocīda raksturojuma pārskatītā kopsavilkuma saņemšanas attiecīgās dalībvalstis saskaņā ar 10. pantu neizsakās, ka nepiekrīt, tiek uzskatīts, ka minētās dalībvalstis ir piekritušas novērtējuma ziņojuma secinājumiem un, attiecīgā gadījumā, biocīda raksturojuma pārskatītajam kopsavilkumam.
   7.   Atsauces dalībvalsts 30 dienu laikā pēc vienošanās panākšanas informē pieteikuma iesniedzēju par vienošanos, un atsauces dalībvalsts un katra attiecīgā dalībvalsts attiecīgā gadījumā groza biocīda atļaujas atbilstoši izmaiņām, par kurām panākta vienošanās.
   9. pants
   Biocīdi, kas atļauti saskaņā ar Regulas (ES) Nr. 528/2012 26. pantu
   1.   Ja atļauja ir piešķirta saskaņā ar Regulas (ES) Nr. 528/2012 26. pantu, atļaujas turētājs vai viņa pārstāvis paziņo katrai dalībvalstij, kuras teritorijā biocīds ir darīts pieejams, par paziņojumiem vai pieteikumiem, kas iesniegti atsauces dalībvalstij saskaņā ar šīs regulas 6., 7. vai 8. pantu.
   2.   Ja atsauces dalībvalsts ir piekritusi biocīda raksturojuma pārskatītajam kopsavilkumam, atļaujas turētājs vai viņa pārstāvis katrai dalībvalstij, kuras teritorijā biocīds ir darīts pieejams, iesniedz pārskatīto kopsavilkumu minētās dalībvalsts oficiālajā(-ās) valodā(-ās).
   9.a pants
   Procedūra attiecībā uz izmaiņām, kam jau piekritušas citas dalībvalstis
   1.   Ja par administratīvām izmaiņām jau panākta vienošanās vienā vai vairākās dalībvalstīs un atļaujas turētājs vēlas panākt tādas pašas administratīvas izmaiņas vēl citā attiecīgā dalībvalstī, atļaujas turētājs vai viņa pārstāvis attiecīgajai papildu dalībvalstij iesniedz paziņojumu saskaņā ar 6. panta 1. punktu
   2.   Ja par nebūtiskām vai būtiskām izmaiņām jau panākta vienošanās vienā vai vairākās dalībvalstīs un atļaujas turētājs vēlas panākt tādas pašas nebūtiskas vai būtiskas izmaiņas vēl citā attiecīgā dalībvalstī, atļaujas turētājs vai viņa pārstāvis attiecīgajai papildu dalībvalstij iesniedz pieteikumu, kas atbilst 5. panta prasībām.
   3.   Attiecīgā dalībvalsts informē pieteikuma iesniedzēju par maksu, kas maksājama saskaņā ar Regulas (ES) Nr. 528/2012 80. panta 2. punktu. Ja pieteikuma iesniedzējs to nesamaksā 30 dienu laikā, attiecīgā dalībvalsts pieteikumu noraida un par to informē pieteikuma iesniedzēju un pārējās attiecīgās dalībvalstis. Pēc maksas saņemšanas attiecīgā dalībvalsts pieņem pieteikumu un par to informē pieteikuma iesniedzēju, norādot pieņemšanas datumu.
   4.   Ja 45 dienu laikā nebūtisku izmaiņu gadījumā vai 90 dienu laikā būtisku izmaiņu gadījumā pēc pieteikuma pieņemšanas dienas attiecīgā dalībvalsts saskaņā ar 10. pantu neizsakās, ka nepiekrīt, tiek uzskatīts, ka tā ir piekritusi novērtējuma ziņojuma secinājumiem un, attiecīgā gadījumā, biocīda raksturojuma pārskatītajam kopsavilkumam.
   5.   Attiecīgā dalībvalsts 30 dienu laikā pēc 4. punktā minētās piekrišanas par to informē pieteikuma iesniedzēju un attiecīgā gadījumā groza biocīda atļauju atbilstoši izmaiņām, par kurām panākta vienošanās.
   10. pants
   Koordinācijas grupa, arbitrāža un atkāpe no savstarpējas atzīšanas
   1.   Attiecīgā dalībvalsts saskaņā ar Regulas (ES) Nr. 528/2012 37. pantu var ierosināt atteikt atļaujas piešķiršanu vai pielāgot atļaujas noteikumus un nosacījumus.
   2.   Ja jautājumos, kas nav kāds no 1. punktā minētajiem jautājumiem, attiecīgās dalībvalstis nepanāk vienošanos par novērtējuma ziņojuma secinājumiem vai, attiecīgā gadījumā, par biocīda raksturojuma pārskatīto kopsavilkumu saskaņā ar 7. panta 6. punktu vai 8. panta 6. punktu vai ja kāda no attiecīgajām dalībvalstīm saskaņā ar 6. panta 3. punktu ir izteikusies, ka nepiekrīt, atsauces dalībvalsts nodod jautājumu izskatīšanai Regulas (ES) Nr. 528/2012 35. pantā minētajā koordinācijas grupā.
   Ja attiecīgā dalībvalsts nepiekrīt atsauces dalībvalstij, tā sniedz visām attiecīgajām dalībvalstīm un pieteikuma iesniedzējam sīku izklāstu par savas nostājas iemesliem.
   3.   Šā panta 2. punktā minētajiem jautājumiem, kuros valda domstarpības, piemēro Regulas (ES) Nr. 528/2012 35. un 36. pantu.
   III   NODAĻA

      KOMISIJAS ATĻAUTU BIOCĪDU IZMAIŅAS

   11. pants
   Administratīvu biocīda izmaiņu paziņošanas procedūra
   1.   Atļaujas turētājs vai viņa pārstāvis iesniedz aģentūrai paziņojumu, kas atbilst 5. pantam, un samaksā Regulas (ES) Nr. 528/2012 80. panta 1. punkta a) apakšpunktā minēto maksu.
   2.   Neskarot otro daļu, minēto paziņojumu iesniedz divpadsmit mēnešu laikā pēc izmaiņu ieviešanas.
   Paziņojumu par izmaiņām, kas minētas šīs regulas pielikuma 1. sadaļas 1. iedaļā, iesniedz pirms izmaiņu ieviešanas.
   3.   Ja attiecīgā maksa ir samaksāta, aģentūra 30 dienu laikā pēc paziņojuma saņemšanas sagatavo un iesniedz Komisijai atzinumu par ierosinātajām izmaiņām.
   4.   Ja 30 dienu laikā pēc paziņojuma saņemšanas attiecīgā maksa nav samaksāta, aģentūra noraida pieteikumu un par to informē pieteikuma iesniedzēju.
   Aģentūras lēmumus, kas pieņemti atbilstīgi šim punktam, ir iespējams pārsūdzēt saskaņā ar Regulas (ES) Nr. 528/2012 77. pantu.
   5.   Aģentūra informē pieteikuma iesniedzēju par savu atzinumu un attiecīgā gadījumā prasa pieteikuma iesniedzējam iesniegt biocīda raksturojuma pārskatītā kopsavilkuma projektu visās Savienības oficiālajās valodās.
   6.   Aģentūra 30 dienu laikā pēc sava atzinuma iesniegšanas Komisijai attiecīgā gadījumā nosūta tai Regulas (ES) Nr. 528/2012 22. panta 2. punktā minēto biocīda raksturojuma pārskatīto kopsavilkumu visās Savienības oficiālajās valodās.
   12. pants
   Procedūra attiecībā uz nebūtiskām biocīdu izmaiņām
   1.   Atļaujas turētājs vai viņa pārstāvis iesniedz aģentūrai pieteikumu, kas atbilst 5. pantam.
   2.   Aģentūra informē pieteikuma iesniedzēju par maksu, kas maksājama saskaņā ar Regulas (ES) Nr. 528/2012 80. panta 1. punkta a) apakšpunktu, un noraida pieteikumu, ja pieteikuma iesniedzējs to nesamaksā 30 dienu laikā. Tā par to informē pieteikuma iesniedzēju.
   Pēc maksas saņemšanas aģentūra pieņem pieteikumu un par to informē pieteikuma iesniedzēju.
   Aģentūras lēmumus, kas pieņemti atbilstīgi šim punktam, ir iespējams pārsūdzēt saskaņā ar Regulas (ES) Nr. 528/2012 77. pantu.
   3.   Aģentūra validē pieteikumu 30 dienu laikā pēc tā saņemšanas dienas, ja tas atbilst 5. pantā noteiktajām prasībām.
   Kas attiecas uz pirmajā daļā minēto validāciju, aģentūra neveic iesniegto datu vai pamatojumu kvalitātes vai atbilstības novērtēšanu.
   Ja aģentūra uzskata, ka pieteikums ir nepilnīgs, tā informē pieteikuma iesniedzēju par to, kāda papildinformācija ir vajadzīga, lai pieteikums būtu uzskatāms par pilnīgu, un nosaka pieņemamu termiņu šīs informācijas iesniegšanai. Parasti minētais termiņš nepārsniedz 45 dienas.
   Aģentūra 30 dienu laikā pēc papildinformācijas saņemšanas validē pieteikumu, ja tā konstatē, ka iesniegtā papildinformācija ir pietiekama, lai pieteikums varētu atbilst 5. pantā noteiktajām prasībām.
   Aģentūra noraida pieteikumu, ja tā iesniedzējs prasīto informāciju neiesniedz noteiktajā termiņā, un informē par to pieteikuma iesniedzēju. Šādos gadījumos daļēji atlīdzina maksu, kas samaksāta saskaņā 2. punktu.
   Aģentūras lēmumus, kas pieņemti atbilstīgi šim punktam, ir iespējams pārsūdzēt saskaņā ar Regulas (ES) Nr. 528/2012 77. pantu.
   4.   Aģentūra 90 dienu laikā pēc derīga pieteikuma pieņemšanas sagatavo un iesniedz Komisijai atzinumu par ierosinātajām izmaiņām. Ja atzinums ir labvēlīgs, aģentūra norāda, vai ierosināto izmaiņu dēļ būtu jāgroza atļauja.
   Aģentūra informē pieteikuma iesniedzēju par savu atzinumu un dara to pieejamu Regulas (ES) Nr. 528/2012 71. pantā minētajā Biocīdu reģistrā, un attiecīgā gadījumā prasa pieteikuma iesniedzējam iesniegt biocīda raksturojuma pārskatītā kopsavilkuma projektu visās Savienības oficiālajās valodās.
   5.   Ja tiek konstatēts, ka novērtēšanai ir vajadzīga papildinformācija, aģentūra lūdz pieteikuma iesniedzēju noteiktā termiņā iesniegt šādu informāciju. Periodu, kas minēts 4. punktā, aptur no pieprasījuma nosūtīšanas datuma līdz informācijas saņemšanas datumam. Pieteikuma iesniedzējam noteiktais kopējais termiņš nedrīkst pārsniegt 45 dienas, ja vien to neattaisno pieprasīto datu veids vai ārkārtēji apstākļi.
   6.   Aģentūra 30 dienu laikā pēc sava atzinuma iesniegšanas Komisijai attiecīgā gadījumā nosūta tai Regulas (ES) Nr. 528/2012 22. panta 2. punktā minēto biocīda raksturojuma pārskatīto kopsavilkumu visās Savienības oficiālajās valodās.
   13. pants
   Procedūra attiecībā uz būtiskām biocīdu izmaiņām
   1.   Atļaujas turētājs vai viņa pārstāvis iesniedz aģentūrai pieteikumu, kas atbilst 5. pantam.
   2.   Aģentūra informē pieteikuma iesniedzēju par maksu, kas maksājama saskaņā ar Regulas (ES) Nr. 528/2012 80. panta 1. punkta a) apakšpunktu, un noraida pieteikumu, ja pieteikuma iesniedzējs to nesamaksā 30 dienu laikā. Tā par to informē pieteikuma iesniedzēju un dalībvalsts kompetento iestādi, kas minēta 5. panta 1. punkta d) apakšpunktā (turpmāk “kompetentā iestāde, kas veic novērtēšanu”).
   Pēc maksas saņemšanas aģentūra pieņem pieteikumu un par to informē pieteikuma iesniedzēju un kompetento iestādi, kas veic novērtēšanu.
   Aģentūras lēmumus, kas pieņemti atbilstīgi šim punktam, ir iespējams pārsūdzēt saskaņā ar Regulas (ES) Nr. 528/2012 77. pantu.
   3.   Kompetentā iestāde, kas veic novērtēšanu, validē pieteikumu 30 dienu laikā no brīža, kad aģentūra ir pieņēmusi pieteikumu, ja tas atbilst 5. pantā noteiktajām prasībām.
   Kas attiecas uz pirmajā daļā minēto validāciju, kompetentā iestāde, kas veic novērtēšanu, nevērtē iesniegto datu vai pamatojumu kvalitāti vai atbilstību.
   Kompetentā iestāde, kas veic novērtēšanu, 15 dienu laikā no brīža, kad aģentūra ir pieņēmusi pieteikumu, informē pieteikuma iesniedzēju par maksu, kas maksājama saskaņā ar Regulas (ES) Nr. 528/2012 80. panta 2. punktu, un noraida pieteikumu, ja pieteikuma iesniedzējs to nesamaksā 30 dienu laikā.
   4.   Ja kompetentā iestāde, kas veic novērtēšanu, uzskata, ka pieteikums ir nepilnīgs, tā informē pieteikuma iesniedzēju par to, kāda papildinformācija ir vajadzīga, lai pieteikums būtu uzskatāms par pilnīgu, un nosaka pieņemamu termiņu minētās informācijas iesniegšanai. Parasti minētais termiņš nepārsniedz 90 dienas.
   Kompetentā iestāde, kas veic novērtēšanu, 30 dienu laikā pēc papildinformācijas saņemšanas validē pieteikumu, ja tā secina, ka iesniegtā papildinformācija ir pietiekama, lai pieteikums varētu atbilst 5. pantā noteiktajām prasībām.
   Kompetentā iestāde, kas veic novērtēšanu, noraida pieteikumu, ja pieteikuma iesniedzējs pieprasīto informāciju neiesniedz noteiktajā termiņā, un par noraidījumu informē pieteikuma iesniedzēju un aģentūru. Šādos gadījumos daļēji atlīdzina maksu, kas samaksāta saskaņā 2. punktu.
   5.   Kompetentā iestāde, kas veic novērtēšanu, 180 dienu laikā pēc pieteikuma validēšanas novērtē to un nosūta aģentūrai novērtējuma ziņojumu un sava novērtējuma secinājumus, attiecīgā gadījumā arī biocīda raksturojuma pārskatītā kopsavilkuma projektu.
   Pirms secinājumu nosūtīšanas aģentūrai kompetentā iestāde, kas veic novērtēšanu, pieteikuma iesniedzējam dod iespēju 30 dienu laikā iesniegt rakstiskus komentārus par novērtēšanā izdarītajiem secinājumiem. Kompetentā iestāde, kas veic novērtēšanu, galīgajā novērtējumā pienācīgi ņem vērā minētos komentārus.
   6.   Ja tiek konstatēts, ka pieteikuma novērtēšanai ir vajadzīga papildinformācija, kompetentā iestāde, kas veic novērtēšanu, pieteikuma iesniedzējam pieprasa noteiktā termiņā iesniegt šādu informāciju un par to informē aģentūru. Periodu, kas minēts 5. punktā, aptur no pieprasījuma nosūtīšanas datuma līdz informācijas saņemšanas datumam. Pieteikuma iesniedzējam noteiktais kopējais termiņš nedrīkst pārsniegt 90 dienas, ja vien to neattaisno pieprasīto datu veids vai ārkārtēji apstākļi.
   7.   Aģentūra 90 dienu laikā pēc novērtēšanā izdarīto secinājumu saņemšanas sagatavo un iesniedz Komisijai atzinumu par ierosinātajām izmaiņām. Ja atzinums ir labvēlīgs, aģentūra norāda, vai ierosināto izmaiņu dēļ būtu jāgroza atļauja.
   Aģentūra informē pieteikuma iesniedzēju par savu atzinumu un attiecīgā gadījumā prasa pieteikuma iesniedzējam iesniegt biocīda raksturojuma pārskatītā kopsavilkuma projektu visās Savienības oficiālajās valodās.
   8.   Aģentūra 30 dienu laikā pēc sava atzinuma iesniegšanas Komisijai attiecīgā gadījumā nosūta Komisijai Regulas (ES) Nr. 528/2012 22. panta 2. punktā minētā biocīda raksturojuma pārskatītā kopsavilkuma projektu visās Savienības oficiālajās valodās.
   IV   NODAĻA

      IZMAIŅU IEVIEŠANA

   14. pants
   Administratīvas biocīdu izmaiņas
   1.   Administratīvās izmaiņas, kas minētas pielikuma 1. sadaļas 2. iedaļā, drīkst ieviest jebkurā laikā pirms 6. un 11. pantā noteikto procedūru pabeigšanas.
   Administratīvās izmaiņas, kas minētas pielikuma 1. sadaļas 1. iedaļā, drīkst ieviest ne agrāk kā dienā, kad dalībvalsts vai – ja izmaiņas attiecas uz biocīdu, kam izdota Savienības atļauja, – Komisija nepārprotami piekrīt izmaiņām, vai 45 dienas pēc tam, kad ir saņemts paziņojums, kas iesniegts saskaņā ar 6. vai 11. pantu, atkarībā no tā, kurš termiņš iestājas agrāk.
   2.   Ja vienu no 1. punktā minētajām izmaiņām noraida, atļaujas turētājs pārtrauc piemērot attiecīgo izmaiņu 30 dienu laikā pēc tam, kad ir paziņots attiecīgo dalībvalstu lēmums vai – ja izmaiņas attiecas uz biocīdu, kam izdota Savienības atļauja, – Komisijas lēmums.
   15. pants
   Nebūtiskas izmaiņas
   1.   Ja saņemts labvēlīgs aģentūras atzinums, Savienības atļauta biocīda nebūtiskas izmaiņas drīkst ieviest jebkurā laikā pēc tam, kad aģentūras atzinums darīts pieejams Biocīdu reģistrā saskaņā ar 12. panta 4. punktu.
   2.   Ja Komisija noraida nebūtiskas biocīda izmaiņas saskaņā ar Regulas (ES) Nr. 528/2012 50. panta 2. punktu, atļaujas turētājs pārtrauc piemērot ierosinātās izmaiņas 30 dienu laikā pēc Komisijas lēmuma paziņošanas.
   3.   Dalībvalstu atļauta biocīda nebūtiskas izmaiņas var ieviest jebkurā laikā pēc tam, kad atsauces dalībvalsts vienošanos darījusi pieejamu Biocīdu reģistrā saskaņā ar 7. panta 7. punktu.
   16. pants
   Būtiskas izmaiņas
   Būtiskas izmaiņas drīkst ieviest tikai pēc tam, kad attiecīgās dalībvalstis vai – ja izmaiņas attiecas uz biocīdu, kam izdota Savienības atļauja, – Komisija ir piekritusi izmaiņām un, attiecīgā gadījumā, ar Regulas (ES) Nr. 528/2012 50. panta 2. punktā minēto lēmumu ir grozījusi lēmumu, ar kuru piešķirta atļauja.
   V   NODAĻA

      NOBEIGUMA NOTEIKUMI

   17. pants
   Izmaiņu ieviešanas pastāvīga uzraudzība
   Ja tā pieprasījusi dalībvalsts, aģentūra vai Komisija un lai varētu uzraudzīt biocīdus, kas jau ir laisti tirgū, atļaujas turētāji nekavējoties sniedz pieprasītājai iestādei visu informāciju, kas saistīta ar konkrētu izmaiņu ieviešanu.
   18. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2013. gada 1. septembra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 18. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 167, 27.6.2012., 1. lpp.

      (2)  OV L 123, 24.4.1998., 1. lpp.

      PIELIKUMS

         BIOCĪDU IZMAIŅU KLASIFIKĀCIJA

      1.   SADAĻA

         Administratīvas biocīdu izmaiņas

      Administratīvas biocīda izmaiņas ir izmaiņas, pēc kurām ikvienas izmaiņas spēkā esošā atļaujā, visticamāk, būs tikai administratīvas izmaiņas Regulas (ES) Nr. 528/2012 3. panta 1. punkta aa) apakšpunkta nozīmē.

         1.   IEDAĻA

            Administratīvas biocīdu izmaiņas, pirms kuru ieviešanas vajadzīgs iepriekšējs paziņojums

      Administratīvas biocīda izmaiņas, pirms kuru ieviešanas vajadzīgs iepriekšējs paziņojums, ir administratīvas izmaiņas, par kurām ir svarīgi zināt kontroles un noteikumu izpildes vajadzībām. Šādas izmaiņas ietver turpmākajā tabulā norādītās izmaiņas, ja ir izpildīti tajā minētie nosacījumi.

                     Biocīda nosaukums

                  1.

                  Biocīda nosaukuma izmaiņas, ja nepastāv risks, ka to var sajaukt ar citu biocīdu nosaukumiem

                  2.

                  Biocīda nosaukuma pievienošana, ja nepastāv risks, ka to var sajaukt ar citu biocīdu nosaukumiem

                     Atļaujas turētājs

                  3.

                  Atļaujas nodošana jaunam turētājam, kas veic uzņēmējdarbību Eiropas Ekonomikas zonā (EEZ)

                  4.

                  Atļaujas turētāja nosaukuma vai adreses izmaiņas, ja atļaujas turētājs paliek EEZ

                     Aktīvās(-o) vielas(-u) ražotājs(-i)

                  5.

                  Jauna aktīvās vielas ražotāja pievienošana vai tā identitātes vai ražošanas vietas vai procesa izmaiņas, ja aģentūra saskaņā ar Regulas (ES) Nr. 528/2012 54. pantu ir noteikusi tehnisko ekvivalenci vielām, kas ir no diviem ražotājiem, ražošanas vietām un procesiem, un ražotājs vai importētājs ir iekļauts sarakstā saskaņā ar Regulas (ES) Nr. 528/2012 95. panta 2. punktu

                     Biocīdu saime

                  6.

                  Biocīdu saimes atļauja, kas attiecas uz vairākiem atļautiem biocīdiem, kuri atbilst saskaņā ar Direktīvu 98/8/EK noteiktā pamatsastāva specifikācijām, saskaņā ar tādiem pašiem nosacījumiem

         2.   IEDAĻA

            Administratīvas biocīdu izmaiņas, par kurām var paziņot pēc to ieviešanas

      Administratīvas biocīda izmaiņas, par kurām var paziņot pēc to ieviešanas, ir administratīvas izmaiņas, par kurām nav svarīgi zināt kontroles un noteikumu izpildes vajadzībām. Šādas izmaiņas ietver turpmākajā tabulā norādītās izmaiņas, ja ir izpildīti tajā minētie nosacījumi.

                     Atļaujas turētājs

                  1.

                  Citu atļaujas turētāja administratīvo datu izmaiņas, kas neskar nosaukumu un adresi

                     Biocīda formulators(-i)

                  2.

                  Biocīda formulatora nosaukuma, administratīvo datu vai sintēzes vietas izmaiņas, ja biocīda sastāvs un sintēzes process nemainās

                  3.

                  Biocīda sintēzes vietas vai formulatora svītrošana

                  4.

                  Biocīda formulatora pievienošana, ja biocīda sastāvs un sintēzes process nemainās

                     Aktīvās(-o) vielas(-u) ražotājs(-i)

                  5.

                  Aktīvās vielas ražotāja nosaukuma vai administratīvo datu izmaiņas, ja ražošanas vieta un process nemainās un ražotājs paliek iekļauts sarakstā saskaņā ar Regulas (ES) Nr. 528/2012 95. panta 2. punktu

                  6.

                  Aktīvās vielas ražotāja vai ražošanas vietas svītrošana

                     Lietošanas nosacījumi

                  7.

                  Precizētas lietošanas instrukcijas, ja mainās tikai instrukcijas formulējums, nevis saturs

                  8.

                  Konkrētas norādes, piemēram, konkrēta mērķorganisma vai specifiska lietojuma, svītrošana

                  9.

                  Lietotāju kategorijas svītrošana

                  10.

                  Tādas mērierīces vai ievadīšanas ierīces pievienošana, aizstāšana vai modificēšana, kas nav būtiska riska novērtējumam un netiek uzskatīta par riska mazināšanas pasākumu

                     Klasifikācija un marķējums

                  11.

                  Klasifikācijas un marķējuma izmaiņas, ja tās attiecas tikai uz to, kas vajadzīgs, lai izpildītu Eiropas Parlamenta un Padomes Regulas (EK) Nr. 1272/2008 (1) jaunās piemērojamās prasības

            2.   SADAĻA

         Nebūtiskas biocīdu izmaiņas

      Nebūtiskas biocīda izmaiņas ir izmaiņas, pēc kurām ikvienas izmaiņas spēkā esošā atļaujā, visticamāk, būs nebūtiskas izmaiņas Regulas (ES) Nr. 528/2012 3. panta 1. punkta ab) apakšpunkta nozīmē, jo paredzams, ka biocīda izmaiņas neietekmēs secinājumus attiecībā uz minētās regulas 19. vai 25. panta nosacījumu ievērošanu. Šādas izmaiņas ietver turpmākajā tabulā norādītās izmaiņas, ja ir izpildīti tajā minētie nosacījumi.

                     Sastāvs

                  1.

                  Biocīdā apzināti iekļautas neaktīvas vielas koncentrācijas palielināšana vai samazināšana, pievienošana, svītrošana vai aizstāšana, ja:

                              —

                              neaktīvā viela, kura pievienota vai kuras koncentrācija palielināta, nav viela, kas rada bažas,

                              —

                              svītrojot neaktīvo vielu vai samazinot tās koncentrāciju, nepalielina aktīvas vielas vai tādas vielas koncentrāciju, kas rada bažas,

                              —

                              paredzams, ka biocīda fizikāli ķīmiskās īpašības un glabāšanas laiks nemainīsies,

                              —

                              paredzams, ka risks un iedarbības raksturojums nemainīsies,

                              —

                              paredzams, ka nebūs vajadzīgs jauns kvantitatīvais riska novērtējums

                  2.

                  Atļautajā diapazonā neietilpstošas biocīdu saimē apzināti iekļautas neaktīvas vielas koncentrācijas palielināšana, samazināšana, šādas vielas pievienošana vai svītrošana, vai aizstāšana, ja:

                              —

                              neaktīvā viela, kura pievienota vai kuras koncentrācija palielināta, nav viela, kas rada bažas,

                              —

                              svītrojot neaktīvo vielu vai samazinot tās koncentrāciju, nepalielina aktīvas vielas vai tādas vielas koncentrāciju, kas rada bažas,

                              —

                              biocīdu saimes biocīdu fizikāli ķīmiskās īpašības un glabāšanas laiks nemainīsies,

                              —

                              paredzams, ka risks un iedarbības raksturojums nemainīsies,

                              —

                              paredzams, ka nebūs vajadzīgs jauns kvantitatīvais riska novērtējums

                     Lietošanas nosacījumi

                  3.

                  Lietošanas instrukcijas izmaiņas, ja tās nepasliktina ekspozīciju

                  4.

                  Tādas mērierīces vai ievadīšanas ierīces pievienošana, aizstāšana vai modificēšana, kas ir būtiska riska novērtējumam un tiek uzskatīta par riska mazināšanas pasākumu, ja:

                              —

                              jaunā ierīce precīzi nodrošina attiecīgā biocīda vajadzīgo devu saskaņā ar apstiprinātajiem lietošanas nosacījumiem,

                              —

                              jaunā ierīce ir saderīga ar biocīdu,

                              —

                              paredzams, ka izmaiņas nepasliktinās ekspozīciju

                     Glabāšanas laiks un glabāšanas apstākļi

                  5.

                  Glabāšanas laika izmaiņas

                  6.

                  Glabāšanas apstākļu izmaiņas

                     Iepakojuma izmērs

                  7.

                  Iepakojuma izmēra diapazona izmaiņas, ja:

                              —

                              jaunais diapazons ir saderīgs ar devu un lietošanas instrukcijām, kas apstiprinātas biocīda raksturojuma kopsavilkumā,

                              —

                              lietotāju kategorija nemainās,

                              —

                              tiek piemēroti tādi paši riska mazināšanas pasākumi

            3.   SADAĻA

         Būtiskas biocīdu izmaiņas

      Būtiskas biocīda izmaiņas ir izmaiņas, pēc kurām ikvienas izmaiņas spēkā esošā atļaujā, visticamāk, būs būtiskas izmaiņas Regulas (ES) Nr. 528/2012 3. panta 1. punkta ac) apakšpunkta nozīmē, jo paredzams, ka biocīda izmaiņas ietekmēs secinājumus attiecībā uz minētās regulas 19. vai 25. panta nosacījumu ievērošanu.

         (1)  OV L 353, 31.12.2008., 1. lpp.


title: Komisijas Īstenošanas regula (ES) 2017/1581 (2017. gada 18. septembris), ar ko paredz piešķīruma koeficientu, kas piemērojams daudzumiem, kuri norādīti no 2017. gada 1. līdz 7. septembrim iesniegtajos importa licenču pieteikumos, saskaņā ar tarifa kvotām, kas mājputnu gaļas nozarē atvērtas ar Regulu (EK) Nr. 1385/2007

text:
               19.9.2017

               LV

               Eiropas Savienības Oficiālais Vēstnesis

               L 239/30

         KOMISIJAS ĪSTENOŠANAS REGULA (ES) 2017/1581
   (2017. gada 18. septembris),
   ar ko paredz piešķīruma koeficientu, kas piemērojams daudzumiem, kuri norādīti no 2017. gada 1. līdz 7. septembrim iesniegtajos importa licenču pieteikumos, saskaņā ar tarifa kvotām, kas mājputnu gaļas nozarē atvērtas ar Regulu (EK) Nr. 1385/2007
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 1. un 3. punktu,
   tā kā:

               (1)

               Ar Komisijas Regulu (EK) Nr. 1385/2007 (2) ir atvērtas ikgadējas tarifa kvotas mājputnu gaļas nozares produktu importam.

               (2)

               Daudzumi, kas norādīti importa licenču pieteikumos, kuri laikā no 2017. gada 1. līdz 7. septembrim iesniegti par apakšperiodu no 2017. gada 1. oktobra līdz 31. decembrim, attiecībā uz dažām kvotām ir lielāki par pieejamajiem daudzumiem. Tāpēc būtu jānosaka, par kādu apjomu importa licences var izdot, nosakot piešķīruma koeficientu, kas piemērojams pieprasītajiem daudzumiem un ir aprēķināts saskaņā ar Komisijas Regulas (EK) Nr. 1301/2006 (3) 7. panta 2. punktu.

               (3)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Daudzumiem, kas norādīti importa licenču pieteikumos, kuri saskaņā ar Regulu (EK) Nr. 1385/2007 iesniegti par apakšperiodu no 2017. gada 1. oktobra līdz 31. decembrim, piemēro šīs regulas pielikumā norādīto piešķīruma koeficientu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 18. septembrī

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2007. gada 26. novembra Regula (EK) Nr. 1385/2007, ar ko nosaka kārtību, kā piemērot Padomes Regulu (EK) Nr. 774/94, kad atver un pārvalda noteiktas Kopienas muitas tarifa kvotas mājputnu gaļas nozarē (OV L 309, 27.11.2007., 47. lpp.).

      (3)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).

      PIELIKUMS

                  Kārtas numurs

                  Piešķīruma koeficients – pieteikumi, kas iesniegti par apakšperiodu no 2017. gada 1. oktobra līdz 31. decembrim
                  (%)

                  09.4410

                  0,122017

                  09.4411

                  0,147890

                  09.4412

                  0,124570

                  09.4420

                  0,138450

                  09.4421

                  —

                  09.4422

                  0,138449